ลุงคลั่ง ประกาศฆ่ายกครัว ไล่แทงสยองในร้านดอกไม้ ดับ 1 เจ็บ 4 
ลุงสติไม่ดีควงมีดไล่แทงยกครัวร้านขายดอกไม้ กลางเมืองสระแก้ว หลานชายเคราะห์ร้ายโดนแทงเสียชีวิต คนในครอบครัวบาดเจ็บ 4 เผยคนร้ายเคยมาซุ่มดู ประกาศจะฆ่ายกครัว แต่ไม่มีใครคิดว่าจะทำจริงวันที่ 21 เม.ย. ผู้สื่อข่าวรายงานกรณีลุงก่อเหตุแทงหลานชายตายคาร้านดอกไม้ชื่อดัง กลางเมืองสระแก้ว ส่วนพ่อและญาติได้รับบาดเจ็บจากการต่อสู้แย่งมีด โดยเหตุเกิดเมื่อช่วงเวลาประมาณ 14.55 น. วานนี้ ที่บริเวณร้านขายดอกไม้สดฟอร์ร่าอาร์ต เลขที่ 107/4-6 แยกโรงเลื่อย ริมถนนสุวรรณศร ต.สระแก้ว อ.เมือง จ.สระแก้ว ส่งผลให้ นายวิริยะ เจริญยิ่ง อายุ 37 ปี อยู่บ้านเลขที่ 8 ถนนเทศบาล 11 ต.สระแก้ว อ.เมือง จ.สระแก้ว เสียชีวิตนอนจมกองเลือดบริเวณหน้าร้าน และมี นายธีรโชติ เจริญยิ่ง อายุ 58 ปี บิดาผู้ตาย นางสิริกร เจริญยิ่ง อายุ 59 ปี มารดาผู้ตาย นายเสน่ห์ สิงทยม อายุ 47 ปี น้าชายคนตาย ได้รับบาดเจ็บจากการต่อสู้แย่งมีดกันภายในร้านส่วนผู้ก่อเหตุ คือ นายศักดินา เจริญยิ่ง อายุ 64 ปี อยู่บ้านเลขที่ 8 ถนนเทศบาล 11 ต.สระแก้ว อ.เมือง จ.สระแก้ว มีศักดิ์เป็นลุงและอยู่บ้านเดียวกัน ได้ใช้อาวุธมีดปลายแหลมยาวพร้อมด้ามอะลูมิเนียมยาวประมาณ 70 ซม. ตัวมีดหนา 20 ซม. เป็นอาวุธ โดยเคยประกาศจะฆ่ายกครัวมาก่อนหน้าจะก่อเหตุทั้งนี้ หลังเกิดเหตุ ร.ต.ท.เกศรินทร์ วีระพันธ์ รอง สว.(สอบสวน) สภ.เมืองสระแก้ว ได้รายงานให้ พ.ต.อ.จิราวัฒน์ ศรีพัฒนสิทธิกร ผกก.สภ.เมืองสระแก้ว ทราบ เดินทางมาตรวจสอบที่เกิดเหตุ พบของกลางมีดปลายแหลมที่ใช้ก่อเหตุ มีคราบเลือดติดอยู่ที่ใบมีด ไม้แปรรูปสี่เหลี่ยมยาว 65 ซม. 1 ท่อน มีคราบเลือดติดอยู่เช่นกัน มีผู้บาดเจ็บรวมทั้งหมด 5 คน ซึ่งพลเมืองดีได้ช่วยนำส่ง รพ.สมเด็จพระยุพราชสระแก้วไปก่อนหน้านี้จากการสอบสวนเบื้องต้น ทราบว่า นายศักดินา เป็นผู้ใช้อาวุธมีดทำร้าย นายวิริยะกับญาติ รวม 4 คน ซึ่งนายวิริยะทนพิษบาดแผลไม่ไหวเสียชีวิตในที่เกิดเหตุต่อมา เจ้าหน้าที่กองพิสูจน์หลักฐานตำรวจภูธรจังหวัดสระแก้ว และ ร.ต.ท.เกศรินทร์ วีระพันธ์ รอง สว.(สอบสวน) สภ.เมืองสระแก้ว พนักงานสอบสวน ได้นำตัวนายศักดินา เจริญยิ่ง ผู้ก่อเหตุ ไปชี้จุดเกิดเหตุ จากนั้นนำตัวไปที่รพ.สมเด็จพระยุพราชสระแก้ว ก่อนไปควบคุมไว้ที่ สภ.เมืองสระแก้วตำรวจได้สอบสวนนายธีรโชติ เจริญยิ่ง พ่อของคนตาย บอกว่า ผู้ก่อเหตุแอบเข้ามาจากข้างหลังบ้านโดยถือมีดเข้ามา ปรากฏว่า พี่สาวตนเห็นก็ตะโกนบอกว่า ไอ้น้อยมันเอามีดมานะ มันจะแทงคน ตนอยู่หลังรีบวิ่งเข้ามาดู เจอกำลังไล่แทงคน ซึ่งตนวิ่งออกมาเจอเขากำลังปล้ำกันอยู่กับคนตาย จึงช่วยกันล็อกไว้เพื่อที่จะเอามีดออกจากมือ ทำให้มีคนบาดเจ็บ 4 คน ส่วนลูกชายตนคือ นายวิริยะ เสียชีวิตส่วนสาเหตุที่นายศักดินา ไล่แทงญาติ จนหลานชายต้องเสียชีวิตครั้งนี้ ทราบว่า ผู้ก่อเหตุมีอาการทางประสาทอยู่ก่อนแล้ว ช่วงก่อนเกิดเหตุ 3 วัน ได้มาซุ่มดู และบอกว่าจะฆ่ายกครัว พร้อมขู่ญาติที่ไปพบว่า ถ้าแจ้งตำรวจจะมาฆ่าให้หมด ไม่คิดว่าจะเกิดขึ้นจริง โดยคนร้ายขี่จักรยานมาจอดหลังบ้านก่อนจะวิ่งเข้าไปทางหลังบ้าน ก่อเหตุขณะที่ทุกคนทำงานกันอยู่หน้าร้าน ไล่แทงแบบไม่รู้ตัวและไม่ทันตั้งตัว
ลุงสติไม่ดีควงมีดไล่แทงยกครัวร้านขายดอกไม้ กลางเมืองสระแก้ว หลานชายเคราะห์ร้ายโดนแทงเสียชีวิต คนในครอบครัวบาดเจ็บ 4 เผยคนร้ายเคยมาซุ่มดู ประกาศจะฆ่ายกครัว แต่ไม่มีใครคิดว่าจะทำจริง 
ลุงแทงหลาน,ลุงฆ่าหลาน,ฆ่ายกครัว,ลุงคลั่งฆ่าหลาน,ข่าวทั่วไป